Specialrådgivningens skiftende rolle i forbindelse med støtte af inkluderende undervisning

**Selvevalueringsværktøj for politikker**

**Europæisk Agentur for Inklusion og Specialundervisning**

Det Europæiske Agentur for Inklusion og Specialundervisning (agenturet) er en uafhængig og selvstyrende organisation. Agenturet medfinansieres af undervisningsministerierne i dets medlemslande og af Europa-Kommissionen via et driftstilskud inden for Den Europæiske Unions (EU) uddannelsesprogram.

Finansieret af Den Europæiske Union. De synspunkter og meninger, der udtrykkes, er kun forfatterens/forfatternes og afspejler ikke nødvendigvis Den Europæiske Unions eller Europa-Kommissionens synspunkter. Hverken Den Europæiske Union eller Europa-Kommissionen kan holdes ansvarlige for dem.

Enkeltpersoners synspunkter anført her i dokumentet repræsenterer ikke nødvendigvis agenturets, medlemslandenes eller Europa-Kommissionens officielle synspunkter.

© **European Agency for Special Needs and Inclusive Education 2022**

Redaktører: Mary Kyriazopoulou, Anthoula Kefallinou, Serge Ebersold, Per Skoglund, Eloy Rebollo Píriz og Mikkel Lučić Wichmann

Denne publikation er en open-source-ressource. Dette betyder, at du frit kan få adgang til, anvende, ændre og udbrede den med passende henvisning til Europæisk Agentur for Inklusion og Specialundervisning. Der henvises til Agenturets politik om åben adgang for yderligere information: [www.european-agency.org/open-access-policy](http://www.european-agency.org/open-access-policy).

Du kan citere denne publikation som følger: Europæisk Agentur for Inklusion og Specialundervisning, 2022. *Specialrådgivningens skiftende rolle i forbindelse med støtte af inkluderende undervisning: Selvevalueringsværktøj for politikker.* (M. Kyriazopoulou, A. Kefallinou, S. Ebersold, P. Skoglund, E. Rebollo Píriz og M. Lučić Wichmann, red.). Odense, Danmark

Dette værk er under en [Creative Commons Kreditering-Ikkekommerciel-Deling på samme vilkår 4.0 International licens](https://creativecommons.org/licenses/by-nc-sa/4.0/). Du kan frit dele og tilpasse denne publikation.

Denne rapport er med henblik på at øge dens tilgængelighed til rådighed på 25 sprog og i et tilgængeligt elektronisk format på agenturets websted: [www.european-agency.org](http://www.european-agency.org/)

Dette er en oversættelse af en original engelsk tekst. Der henvises til den originale engelske tekst i tilfælde af tvivl om nøjagtigheden af informationen i oversættelsen.

ISBN: 978-87-7599-033-7 (elektronisk udgave)

**Sekretariat**

Østre Stationsvej 33

DK-5000 Odense C Danmark

Tlf.: +45 64 41 00 20

[secretariat@european-agency.org](mailto:secretariat@european-agency.org)

**Bruxelles-kontor**

Rue Montoyer 21

BE-1000 Brussels Belgium

Tlf.: +32 2 213 62 80

[brussels.office@european-agency.org](mailto:brussels.office@european-agency.org)

**INDHOLD**

[Indledning 5](#_Toc126928511)

[Værktøjets mål 5](#_Toc126928512)

[Sådan bruges værktøjet 6](#_Toc126928513)

[Forberedelser 6](#_Toc126928514)

[Fuldførelse af værktøjet 6](#_Toc126928515)

[Refleksion over svarene 7](#_Toc126928516)

[CROSP-selvevalueringsværktøj for politikker 8](#_Toc126928517)

[Vejledende princip 1: Udvikling af et fælles engagement i inkluderende undervisning 8](#_Toc126928518)

[Vejledende princip 2: Fremme af vidensudveksling og erhvervelse af inkluderende kompetencer gennem samarbejde og netværkssamarbejde 10](#_Toc126928519)

[Vejledende princip 3: Tilvejebringelse af løbende faglig læring om inklusion 12](#_Toc126928520)

[Vejledende princip 4: Støtte af inkluderende skoleledelse og -administration 14](#_Toc126928521)

[Vejledende princip 5: Fremme af parternes aktive inddragelse 16](#_Toc126928522)

[Vejledende princip 6: Fremme af løbende overvågning og evaluering 17](#_Toc126928523)

[Bilag 1: Ordliste over begreber 20](#_Toc126928524)

[Bilag 2: Værktøjets rammer 24](#_Toc126928525)

[Vejledende principper 24](#_Toc126928526)

[Politiske prioriteter og strategier 25](#_Toc126928527)

[Nøglehandlinger 25](#_Toc126928528)

[Bilag 3: Validering af selvevalueringsværktøjet på nationalt plan 27](#_Toc126928529)

[Referencer 28](#_Toc126928530)

Indledning

Projektet [Specialrådgivningens skiftende rolle i forbindelse med støtte af inkluderende undervisning](https://www.european-agency.org/activities/CROSP) (CROSP), der gennemføres af Europæisk Agentur for Inklusion og Specialundervisning (agenturet), fokuserede på omorganisering af specialrådgivning for at støtte retten til inkluderende undervisning for alle elever og studerende. Formålet med projektet var at identificere og analysere udfordringer og muligheder inden for landets politikker og praksis, som påvirker omorganiseringen og omdannelsen af specialrådgivning i retning af inkluderende undervisning for alle elever og studerende.

Ved hjælp af en tilgang med læring blandt jævnbyrdige deltog 18 af agenturets medlemslande i tematiske workshops og udvekslede erfaringer og synspunkter om emnet. Resultaterne af de tematiske workshops afslørede seks gensidigt supplerende vejledende principper, der understøtter omlægningen af specialrådgivningens rolle i forbindelse med støtte af inkluderende undervisning.

Hvert vejledende princip er forbundet med flere politiske prioriteter og strategier, som landene har identificeret som effektive under workshoppene. Hver politisk prioritet og strategi opdeles til gengæld i nøglehandlinger som eksempler på effektiv implementering af de tilknyttede politikker og strategier.

Denne analyseproces var grundlaget for udvikling af en **køreplan for ændring af specialrådgivningens rolle**. Samlet set forbinder denne køreplan de 6 vejledende principper med 17 politiske prioriteter og strategier sammen med nogle eksempler på trin eller milepæle for effektiv implementering (Europæisk Agentur, 2022).

Dette CROSP-redskab til selvevaluering indeholder alle de vejledende principper, politiske prioriteter/strategier og vejledende nøglehandlinger i form af spørgsmål til selvrefleksion.

Værktøjets mål

CROSP-værktøjets overordnede formål er at forbedre udviklingen af inkluderende undervisningssystemer gennem omorganisering af specialrådgivningen. Det har til formål at sætte landene i stand til at reflektere og udvikle et kontinuum af støtte til inkluderende undervisning ved at:

* støtte dem i at kortlægge, hvor de er på deres rejse mod at ændre specialrådgivningens rolle, gennem dybdegående selvreflekterende spørgsmål
* identificere de næste trin for ændring af specialrådgivningens rolle.

Værktøjet er primært rettet mod planlæggere på nationalt/regionalt/lokalt niveau samt beslutningstagere og fagfolk på skoleniveau.

Sådan bruges værktøjet

Værktøjet består af et sæt spørgsmål, der kan besvares af et tværfagligt team. Dette team kan omfatte beslutningstagere fra alle uddannelsesniveauer og/eller andre parter, herunder fagfolk fra almen undervisning og specialrådgivning.

Værktøjet er et **open-source**-dokument. Det vil være tilgængeligt på alle agenturets sprog. Landene opfordres til at anvende og bygge videre på værktøjet efter at have valideret det og tilpasset dets begreber og terminologi til deres nationale kontekster (se [bilag 3](#annex3) for yderligere oplysninger).

På grundlag af deres nationale prioriteter kan landene beslutte at bruge hele selvevalueringsværktøjet eller dele af det (dvs. fokusere på specifikke vejledende principper og/eller specifikke spørgsmål).

Værktøjet kan formidles til forskellige parter til brug og udveksling af synspunkter. Bemærk, at nogle områder kan være mere relevante for planlæggere, mens andre kan være mere nyttige for praktiserende på området. Derfor kan de mest relevante spørgsmål besvares af de respektive parter med fokus på udvalgte emner, hver gang de mødes. Brugere har mulighed for at mødes mere end én gang for at interagere.

Forberedelser

Før brugerne svarer på værktøjets spørgsmål, skal de beslutte sig for følgende:

* Hvem vil være involveret i fuldførelsen af værktøjet?
* Hvilke yderligere oplysninger er der brug for?

Fuldførelse af værktøjet

Værktøjet opfordrer brugerne til at svare på en række reflekterende spørgsmål, der er baseret på specifikke politiske prioriteter/strategier, samt nøglehandlinger, der er nødvendige for at støtte specialrådgivningens skiftende rolle.

Hvert spørgsmål kan kortlægges i en skala for implementering med fire niveauer:

1. **Ikke endnu** – Centrale politikker og foranstaltninger overvejes endnu ikke
2. **Planlagt** – Der er en plan/idé, men implementeringen er ikke startet endnu
3. **Delvist på plads** – Implementeringen er startet, men kræver større dækning og højere kvalitet
4. **På plads** – Implementeringen er af høj kvalitet, udbredt og konsistent.

Kolonnen **Kommentarer** er beregnet til enhver evaluerende kommentar, der henviser til kvaliteten af implementeringen af de vigtigste politikker og foranstaltninger eller enhver anden tilgængelig dokumentation (herunder information om overvågning og evaluering, evidensbaserede data osv.).

Refleksion over svarene

Efter kollektivt at have besvaret sættet af spørgsmål, deltager brugerne i en diskussion med det formål at identificere nødvendige politiske prioriteter/strategier/nøglehandlinger, der er på plads, måske mangler og/eller kræver forbedring og videreudvikling.

Specifikt kan brugerne reflektere over følgende spørgsmål for hvert vejledende princip:

1. Hvor står vi på vejen hen imod at sikre hvert vejledende princip?
2. Hvad er vores styrker i den henseende?
3. Hvilke områder skal vi forbedre/udvikle yderligere?
4. Hvad er vores tre prioriteter/næste skridt, vi skal overveje?
5. Hvem skal vi drøfte disse prioriteter med?

Ved at reflektere over disse spørgsmål kan brugerne identificere mulige huller og blive enige om specifikke nøglehandlinger, der er nødvendige for at lette implementeringen af inkluderende undervisning. Denne proces kan sætte kursen for den fremtidige udvikling på nationalt, regionalt og lokalt niveau.

CROSP-selvevalueringsværktøj for politikker

Vejledende princip 1: Udvikling af et fælles engagement i inkluderende undervisning

Politisk prioritet/strategi 1.1: Der er et fælles engagement i inkluderende undervisning, som understøttes af en politisk vilje til at fremme *langsigtede ændringer*

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **1.1.1**: Er der nogen tværministerielle organer, der støtter langsigtede ændringer i retning af inkluderende undervisning? |  |  |  |  |  |
| **1.1.2**: Er der nogen styrelses- og/eller finansieringsforanstaltninger, der tilskynder fagfolk fra almen undervisning og specialrådgivning til at forpligte sig til langsigtet forandring? |  |  |  |  |  |
| **1.1.3**: Gør støttestrukturerne det muligt for fagfolk fra specialrådgivning at tage ansvar for alle elever og studerende? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 1.2: De nationale politikker omfatter en fælles forpligtelse til inkluderende undervisning, der støttes af en *menneskerettighedsbaseret fremgangsmåde*

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **1.2.1**: Er der et klart, langsigtet politisk engagement, der støtter den menneskerettighedsbaserede fremgangsmåde inden for lovgivning og politik? |  |  |  |  |  |
| **1.2.2**: Er der i overensstemmelse med den menneskerettighedsbaserede tilgang et klart skift fra en medicinsk til en socialpædagogisk tilgang? |  |  |  |  |  |
| **1.2.3**: Er der nogen indikatorer, der viser tegn på implementering af den socialpædagogiske tilgang? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 1.3: Der findes politikker og strategier, der fremmer en *fælles forståelse* af inkluderende undervisning mellem den almene og specialiserede sektor

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **1.3.1**: Er det fastlagt steder til samarbejdsdialoger for parter fra den almene undervisning og specialrådgivningen? |  |  |  |  |  |
| **1.3.2**: Er der et sæt foranstaltninger, der gør det muligt at udvikle et fælles sprog mellem den almene og specialiserede sektor? |  |  |  |  |  |
| **1.3.3**: Er der nogen indikatorer til at vurdere niveauet af forståelse for begrebet inkluderende undervisning blandt fagfolk fra den almene undervisning og specialrådgivningen? |  |  |  |  |  |
| Andet *(præciseres)* |  |  |  |  |  |

Vejledende princip 2: Fremme af vidensudveksling og erhvervelse af inkluderende kompetencer gennem samarbejde og netværkssamarbejde

Politisk prioritet/strategi 2.1: Politikker og strategier støtter videndeling gennem udvikling af professionelle *læringsfællesskaber*

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **2.1.1**: Er der nogen samarbejdsplatforme, der fremmer samarbejde mellem fagfolk fra den almene undervisning og specialrådgivningen? |  |  |  |  |  |
| **2.1.2**: Er der vidensdeling, der støtter skolerne i at skabe inkluderende undervisningsmiljøer af høj kvalitet? |  |  |  |  |  |
| **2.1.3**: Er alle parters opgaver og roller klart defineret? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 2.2: Omdannelsen af specialskoler til ressourcecentre sikrer *vidensudveksling* mellem fagfolk i den specialiserede og almene sektor

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **2.2.1**: Er der nogen foranstaltninger, der tilskynder fagfolk fra specialrådgivning til at dele deres viden og kompetencer i almene miljøer? |  |  |  |  |  |
| **2.2.2**: Findes der indikatorer til vurdering af omfanget af denne overførsel af viden og kompetencer? |  |  |  |  |  |
| **2.2.3**: Findes der finansierings- og styrelsesforanstaltninger til at sikre en klar definition af alle parters opgaver og roller? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 2.3: Fagfolkenes *tilbud om et kontinuum af støtte* gør det muligt for almene fagfolk, familier og elever og studerende at erhverve inklusionskompetencer

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **2.3.1**: Er der nogen foranstaltninger til at sikre et kontinuum af støtte? |  |  |  |  |  |
| **2.3.2**: Er der støttealternativer og -muligheder til almene fagfolk, familier og elever og studerende? |  |  |  |  |  |
| **2.3.3**: Er der indikatorer til vurdering af kvaliteten af det kontinuum af støtte, der tilbydes? |  |  |  |  |  |
| Andet *(præciseres)* |  |  |  |  |  |

Vejledende princip 3: Tilvejebringelse af løbende faglig læring om inklusion

Politisk prioritet/strategi 3.1: Muligheder for faglig læring fremmer *et fælles sprog* om inklusion for alle elever og studerende

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **3.1.1**: Er nøglebegrebet og principperne for inklusion indlejret i kontinuerlige muligheder for faglig læring? |  |  |  |  |  |
| **3.1.2**: Er der nogen foranstaltninger til at sikre fælles uddannelse/kurser for fagfolk fra den almene og specialiserede sektor? |  |  |  |  |  |
| **3.1.3**: Er der nogen foranstaltninger, der sikrer, at muligheder for faglig læring omfatter input og erfaring fra praktiserende, der beskæftiger sig med mangfoldige elever og studerende? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 3.2: Fagfolk fra den almene og specialiserede sektor er udstyret med passende *kompetencer/færdigheder, kvalifikationer og værktøjer* til at arbejde med mangfoldige grupper

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **3.2.1**: Er der nogen foranstaltninger til at sikre, at den grundlæggende læreruddannelses læseplaner omfatter begrebet og principperne for inkluderende undervisning? |  |  |  |  |  |
| **3.2.2**: Er inkluderende pædagogik indlejret i den faglige læring hos begyndende og erfarne lærere fra både den almene og specialiserede sektor? |  |  |  |  |  |
| **3.2.3**: Er der nogen foranstaltninger til at sikre efteruddannelsesmuligheder for alle fagfolk fra både den almene og specialiserede sektor? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 3.3: *Sammenkobling* af muligheder for faglig læring for lærere fra den almene og specialiserede sektor

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **3.3.1**: Er der nogen strukturer til samarbejde blandt fagfolk? |  |  |  |  |  |
| **3.3.2**: Rådgiver og støtter personale fra specialrådgivningen almene lærere i, hvordan man arbejder med mangfoldige grupper? |  |  |  |  |  |
| **3.3.3**: Findes der programmer, der kan bygge bro mellem specialrådgivning og almen undervisning? |  |  |  |  |  |
| Andet *(præciseres)* |  |  |  |  |  |

Vejledende princip 4: Støtte af inkluderende skoleledelse og -administration

Politisk prioritet/strategi 4.1: Skolelederne fremmer en *inkluderende vision*, herunder fælles værdier, et fælles sprog og forståelse samt en holistisk tilgang

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **4.1.1**: Er der en klar definition af inklusion i lovgivningen, der skal indføres af skoleledere? |  |  |  |  |  |
| **4.1.2**: Er lederuddannelse baseret på en enhedsskole? |  |  |  |  |  |
| **4.1.3**: Er ledere fra den almene sektor ansvarlige for at forvalte mangfoldighed (fungere som "katalysatorer")? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 4.2: Sikring af skoleledelsens *kapacitet og tillid* fra både den almene og den specialiserede sektor til, at skoleledelsen vil støtte inkluderende undervisning

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **4.2.1**: Er der nogen strukturer til udvikling af ledelsesstrategier for inkluderende undervisning? |  |  |  |  |  |
| **4.2.2**: Er der nogen støttestrukturer, så ledelsesteams føler sig trygge ved at implementere inkluderende undervisning? |  |  |  |  |  |
| **4.2.3**: Har ledelsesteams det nødvendige niveau af autonomi til at implementere inkluderende undervisning? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 4.3: Skoleledelse og -administration støtter inkluderende undervisning gennem *samarbejde*

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **4.3.1**: Sikrer skoleledelse og ledelse et effektivt samarbejde mellem fagmæssigt mangfoldige teams? |  |  |  |  |  |
| **4.3.2**: Fremmer skoleledelse og ledelse overførsel af viden fra specialiserede til almene tilbud? |  |  |  |  |  |
| **4.3.3**: Fremmer skoleledelse og ledelse løbende samarbejde og kommunikation mellem skoler, samfundstjenester, uddannelsesudbydere osv.? |  |  |  |  |  |
| Andet *(præciseres)* |  |  |  |  |  |

Vejledende princip 5: Fremme af parternes aktive inddragelse

Politisk prioritet/strategi 5.1: Der findes omfattende nationale politikker og strategier, som er blevet udviklet efter en *bred høring* af alle parter, og med en klar politisk vision og vilje.

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **5.1.1**: Omfatter den nationale lovgivning foranstaltninger/processer, der tilskynder parterne til at deltage? |  |  |  |  |  |
| **5.1.2**: Er der indført processer for at sikre samme grad af inddragelse af parter i den tidlige barndom, grundskolen og ungdomsuddannelserne? |  |  |  |  |  |
| **5.1.3**: Er inddragelsen af parter konsekvent på tværs af regioner/kommuner? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 5.2: Politikken sikrer, at elever og studerende og deres familier er de vigtigste aktører og betragtes som *en vigtig ressource* i lærings- og undervisningsprocessen

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **5.2.1**: Er der retfærdige deltagelsesmuligheder for alle familier/elever og studerende med forskellige baggrunde i både den almene og specialiserede sektor (f.eks. familier og elever og studerende, der deltager i udformningen af individuelle uddannelsesplaner)? |  |  |  |  |  |
| **5.2.2**: Er der nogen deltagende kanaler, strukturer og/eller organer (f.eks. elev- og skoleråd, familie-/handicapforeninger), der er oprettet og involveret i skolens drift? |  |  |  |  |  |
| **5.2.3**: Kan familier og elever og studerende påvirke beslutninger relateret til undervisnings- og læringsprocessen? |  |  |  |  |  |
| Andet *(præciseres)* |  |  |  |  |  |

Vejledende princip 6: Fremme af løbende overvågning og evaluering

Politisk prioritet/strategi 6.1: Der findes *nationale indikatorer* for inkluderende undervisning af høj kvalitet, som tager hensyn til lokale variationer, mangfoldigheden af elevernes behov og specialrådgivningens rolle

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **6.1.1**: Afspejler indikatorerne en fælles forståelse af inkluderende kvalitetspraksis i både den almene og specialiserede sektor? |  |  |  |  |  |
| **6.1.2**: Findes der et systematisk middel til dataindsamling til inkluderende undervisningsformål? |  |  |  |  |  |
| **6.1.3**: Er beslutninger baseret på et gyldigt dataindsamlingssystem, der dækker både den almene og specialiserede sektor? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 6.2: Der er etableret *samarbejdsstrukturer/-processer* for overvågning og evaluering

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **6.2.1**: Oprettes der overvågnings- og selvevalueringsindikatorer i samarbejde mellem almene og specialiserede fagfolk for at sikre fælles forståelse og undgå modstand? |  |  |  |  |  |
| **6.2.2**: Er der nogen initiativer/programmer til at øge viden og færdigheder hos de vigtigste parter fra både den almene og specialiserede sektor inden for dataanalyse og -anvendelse? |  |  |  |  |  |
| **6.2.3**: Er der et effektivt samarbejde mellem skolen og uddannelsesmyndighederne og universiteterne om dataovervågning og -anvendelse? |  |  |  |  |  |
| Andet *(præciseres)* |  |  |  |  |  |

Politisk prioritet/strategi 6.3: Der findes et *omfattende system til overvågning* af, hvordan specialrådgivningen støtter den almene sektor i implementeringen af inkluderende undervisning (der omfatter delsystemerne intern og ekstern evaluering)

| **Nøglehandling** | **0 – Ikke endnu** | **1 – Planlagt** | **2 – Delvist på plads** | **3 – På plads** | **Kommentarer** |
| --- | --- | --- | --- | --- | --- |
| **6.3.1**: Overvåger dataindsamlingssystemet, hvordan specialrådgivningen støtter den almene sektor i implementering af inkluderende undervisning? |  |  |  |  |  |
| **6.3.2**: Afspejler overvågnings- og evalueringsmekanismer en enhedsskole med fokus på barrierer for og formidlere af undervisning og læring? |  |  |  |  |  |
| **6.3.3**: Behandles spørgsmål om beskyttelse af personoplysninger, etik og risikoreduktion, mens man overvåger samarbejdet mellem både den almene og specialiserede sektor? |  |  |  |  |  |
| Andet *(præciseres)* |  |  |  |  |  |

Bilag 1: Ordliste over begreber

Dette bilag indeholder definitioner og præciseringer af nøglebegreberne i værktøjet. Det indeholder begreber fra agenturets online [ordliste](https://www.european-agency.org/resources/glossary), samt begreber, der specifikt er relateret til CROSP-projektet.

**Barrierer** (for læring): En barriere er "et problem, en regel eller en situation, der forhindrer nogen i at gøre noget, eller som gør noget umuligt" ([Oxford Learner's Dictionaries](https://www.oxfordlearnersdictionaries.com/)).

Handicap anses ofte for at skyldes "invaliderende barrierer". Disse kan løses ved at designe muliggørende, tilgængelige miljøer.

Inden for uddannelse – og under læringsprocessen – kan der være mange barrierer eller omstændigheder, der begrænser elevernes fulde deltagelse. Mange elever og studerende vil have forskellige krav (på kort og længere sigt), som kan kræve overvejelse for at sætte dem i stand til at deltage i alle aktiviteter og få fuldt udbytte af de tilbudte muligheder.

Fuld og aktiv deltagelse kan blive påvirket af negative holdninger og begrænsningstænkning, fysiske barrierer, dårlig adgang til kommunikationshjælpemidler og passende information i tilgængelige formater eller manglende tillid til og/eller uddannelse i de færdigheder, der er nødvendige for at deltage ([Europæisk Agentur, ingen dato](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

**Enhedsskole**: Dette involverer alle medlemmer af et skolefællesskab (dvs. elever og studerende, personale, familier og plejere, medlemmer af samfundet) og søger at inkludere alle områder af skolelivet. Den anerkender, at reel læring sker både gennem den "formelle" læseplan og gennem den "skjulte" læseplan og elevernes oplevelse af livet i skolen og samfundet.

**Faglig læring** henviser til en aktivitet, som uddannelsesfagligt personale deltager i, som sigter mod at stimulere deres tænkemåde og faglige viden og forbedre deres praksis, så det sikres, at den er evidensbaseret og opdateret. Faglig læring omfatter aktiviteter, der finder sted igennem en persons professionelle karriere.

**Finansiering**: De ressourceallokeringsmekanismer (finansielle, menneskelige, tekniske osv.), der fremmer inklusion.

**Indikatorer**: Evidensbaserede måleredskaber (kvalitative og kvantitative), der muliggør overvågning af kvaliteten og implementeringen af inkluderende undervisning.

**Individuel uddannelsesplan/-program (IEP)**: "Skriftlig plan, der beskriver en studerendes nuværende præstationsniveau sammen med mål og målsætninger samt tjenester og tidslinjer for at opfylde disse mål og målsætninger" ([UNESCO, 2020](https://unesdoc.unesco.org/ark:/48223/pf0000373718), s. 420).

Forældre, elever og studerende og andre fagfolk/specialister kan inddrages i udviklingen af individuelle uddannelsesplaner.

**Inkluderende undervisning** forudsætter en reel ændring på både politisk og praktisk niveau med hensyn til uddannelse . Elever og studerende er placeret i centrum af et system, der skal kunne genkende, acceptere og reagere på elever og studerendes mangfoldighed. Inkluderende undervisning sigter mod at reagere på principperne om effektivitet, lighed og rimelighed, hvor mangfoldighed opfattes som et aktiv. Elever og studerende skal også være parate til at engagere sig i samfundet, få adgang til meningsfuldt medborgerskab og anerkende værdierne forbundet med menneskerettigheder, frihed, tolerance og ligebehandling.

**Kapacitetsopbygning**: Processerne for udvikling og styrkelse af fagfolks holdninger, færdigheder og evner. Den tager også den støtte og de ressourcer i betragtning, som uddannelsesorganisationer og lokalsamfund har brug for til at udvikle de nødvendige arbejdsprocedurer for inkluderende undervisning.

**Kontinuum af støtte**: Et kontinuum af støtte og tjenester matcher hele spektret af yderligere behov, der opstår på hver skole. Dette spænder fra minimal hjælp i almindelige klasseværelser til supplerende undervisningsstøtte inden for skolen. Det omfatter også, hvor det er nødvendigt, bistand fra speciallærere og eksternt støttepersonale. Et kontinuum af støtte sikrer en sammenhængende overgang inden for uddannelsessystemerne og fra uddannelsessystemer til arbejde. Det sikrer også samarbejde mellem de forskellige involverede parter.

**Kvalitetssikring**: "Praksis med at forvalte den måde, hvorpå varer produceres eller tjenesteydelser leveres, for at sikre, at de holdes på et højt niveau" ([Oxford Learner's Dictionaries](https://www.oxfordlearnersdictionaries.com/)).

Kvalitetssikring henviser til "politikker, procedurer og praksis, der er designet til at opnå, opretholde og forbedre kvaliteten i inkluderende undervisning". Det omfatter også, "hvordan uddannelsesorganisationer redegør for deres aktiviteter, påtager sig ansvaret for dem og deler information om deres resultater åbent og gennemsigtigt" ([Europæisk Agentur, 2018](https://www.european-agency.org/sites/default/files/analysis_framework_for_mapping_inclusive_education_policies.pdf), s. 17).

**Mangfoldighed**: Et mangesidet begreb, der kan indeholde mange elementer og niveauer af forskel, f.eks. alder, etnicitet, klasse, køn, fysiske evner, race, seksuel orientering, religiøs status, uddannelsesmæssig baggrund, geografisk placering, indkomst, civilstand, familiestatus og erhvervserfaring.

**Part**: Dette henviser til planlæggere, uddannelsespersonale, skoleledere, elever/jævnaldrende, familier og medlemmer af samfundet.

**Professionelt læringsfællesskab (PLC)**: Et professionelt læringsfællesskab refererer til samarbejde mellem uddannelsesparter "omkring klynger af skoler, der involverer … skole- og samfundspersonale sammen med forskere, lokale områdeledere og planlæggere" ([Europæisk Agentur, 2015](https://www.european-agency.org/sites/default/files/Raising%20Achievement%20Conceptual%20Framework.pdf), s. 7).

Professionelle læringsfællesskaber kan tjene to brede formål:

(1) forbedring af underviseres færdigheder og viden gennem samarbejdsstudier, ekspertiseudveksling og faglig dialog og (2) forbedring af de studerendes uddannelsesmæssige ambitioner, præstationer og færdigheder gennem stærkere ledelse og undervisning. Professionelle læringsfællesskaber fungerer ofte som en form for [*aktionsforskning*](https://www.edglossary.org/action-research/) – dvs. som en måde, hvorpå man løbende stiller spørgsmålstegn ved, revurderer, finjusterer og forbedrer undervisningsstrategier og viden ([Great Schools Partnership, 2014](https://www.edglossary.org/professional-learning-community/)).

**Ressourcecenter**: Ressourcecentre er centrale uddannelsescentre og/eller institutioner, der er dedikerede til at yde støtte og rådgivning for at fremme inklusion. Et ressourcecenter er en transformeret specialskole, der redefinerer sig selv som et dynamisk, multifunktionelt rum, der samler både menneskelige og materielle ressourcer. Transformationen kræver, at parter fra specialmiljøer fungerer som konsulenter for almene miljøer og giver skolerne deres viden og akkumulerede erfaring. Dette mobiliserer skolens viden og færdigheder til inklusion og værdsætter alles viden og erfaringer.

**Specialiserede fagfolk**: Specialuddannet personale, der arbejder for identifikation/vurdering, undervisning og effektiv pleje af elever med særlige behov. Det kan være: specialundervisningskoordinatorer, specialundervisere (lærere inden for specialundervisning), støttelærere (undervisningsassistenter), undervisningspsykologer, ergoterapeuter, tale- og sprogterapeuter (talepatologer), skoleassistenter (omsorgsassistenter/skoleledsagere), socialrådgivere osv.

**Specialrådgivning**: Begrebet "rådgivning" omfatter alle former for støtte, der kan bidrage til processen med deltagelse i undervisning for elever med særlige behov: læseplaner, vurderingsprocedurer, former for pædagogik, organisation og ledelse og ressourcer. Begrebet "specialrådgivning" dækker forskellige former for specialydelser, navnlig:

* skoletilbud, som sikrer hjælp til elever og studerende, der er i almene klasseværelser eller delvist uden for almene klasseværelser (specialklasser, enheder, programmer, inklusionsklasser og parallel støtte, dvs. en-til-en-tilbud fra specialiseret personale)
* eksterne tilbud til skoler, der har til formål at sætte dem i stand til at handle inkluderende (ressourcecentre, netværk af specialskoler, netværk af almene skoler og specialskoler)
* eksterne tilbud til skoler gennem tilpasset støtte til elever og studerende, der er indskrevet i almene miljøer (fysioterapeuter, taleterapeuter) med støtte fra uddannelses-, sundheds- eller velfærdsmyndigheder
* eksterne tilbud til elever og studerende, såsom specialskoler dedikeret til elever og studerende, der kræver intensiv støtte, under ansvar af uddannelses-, sundheds- eller velfærdsmyndigheder.

**Styrelse**: De strukturer og processer, der er designet til at sikre uddannelsessystemets ansvarlighed, gennemsigtighed og lydhørhed. Disse kan f.eks. omfatte opbygning af netværk inden for og uden for skoler, overvågnings- og ansvarlighedsmekanismer, vurderingsmetoder (pædagogisk versus diagnostisk vurderingsmodel) osv.

**Tilgang med universelt design**: Universelt design for læring (UDL) er en tilgang, der adresserer mangfoldigheden af elever og studerendes behov ved at foreslå fleksible mål, metoder, materialer og vurderingsprocesser, der støtter undervisere i at imødekomme forskellige behov. Læseplaner oprettet ved hjælp af UDL er fra starten udarbejdet til at imødekomme alle elever og studerendes behov. En UDL-ramme inkorporerer fleksibelt design af læringssituationer med tilpassede muligheder, som giver alle elever og studerende mulighed for at komme videre fra deres egne, individuelle udgangspunkter (se [Centre for Applied Special Technology, ingen dato](http://www.udlcenter.org/aboutudl)).

Bilag 2: Værktøjets rammer

Baseret på oplysninger fra CROSP-arbejdet omfatter værktøjet vejledende principper, politiske prioriteter og strategier samt nøglehandlinger, der understøtter specialrådgivningens skiftende rolle. Værktøjet bygger på tidligere forskning samt tidligere agenturaktiviteter, der viser vigtige faktorer og mekanismer bag transformationen af uddannelsessystemerne.

Vejledende principper

Vejledende principper er overordnede principper, der understøtter implementeringen af politikker og strategier og parternes evne til at implementere inkluderende undervisning i det daglige.

De kan ses som **overordnede temaer**, der er tæt forbundet med specialrådgivningens skiftende rolle. De giver parter fra almene tilbud og specialrådgivningen en fælles vision af specialrådgivningens rolle og støtter dermed samarbejdet. De er i overensstemmelse med og giver yderligere evidens for agenturets nylige [*Nøgleprincipper*](https://www.european-agency.org/resources/publications/key-principles-supporting-policy-development-implementation) (Europæisk Agentur, 2021), som støtter implementering af udvikling af inkluderende politikker og praksis.

Seks gensidigt komplementære vejledende principper blev identificeret under de tematiske workshops:

Vejledende princip 1: Udvikling af et fælles engagement i inkluderende undervisning

Alle parter bør udvikle fælles værdier og en fælles forpligtelse til at give alle elever og studerende undervisningsmuligheder af høj kvalitet i almene miljøer. Specialrådgivning til elever og studerende, der har brug for støtte, bør bygge på en socialpædagogisk tilgang og ikke en medicinsk tilgang.

Vejledende princip 2: Fremme af vidensudveksling og erhvervelse af inkluderende kompetencer gennem samarbejde og netværkssamarbejde

Beslutningstagere og uddannelsespersonale fra både den almene og specialiserede sektor bør udveksle viden gennem samarbejde på alle uddannelsesniveauer samt på lokalt/regionalt/nationalt niveau.

Vejledende princip 3: Tilvejebringelse af løbende faglig læring om inklusion

Der bør tilbydes løbende undervisningsmuligheder til alt personale fra specialrådgivningen og almene tilbud, herunder personale med ledelsesfunktioner (dvs. med henblik på at indgyde inkluderende færdigheder og kompetencer).

Vejledende princip 4: Støtte af inkluderende skoleledelse og -administration

En universel designtilgang til undervisning og læring bør fungere som en ressource og understøtte det arbejde, der udføres af fagfolk med ledelsesfunktioner fra både den almene og specialiserede sektor.

Vejledende princip 5: Fremme af parternes aktive inddragelse

Familier, elever og andre parter i lokalsamfundet bør støttes til at deltage aktivt i lærings- og undervisningsprocessen.

Vejledende princip 6: Fremme af løbende overvågning og evaluering

Alt personale fra specialrådgivningen og almene tilbud bør arbejde hen imod en enhedsskole med fokus på barrierer for og hjælpemidler til undervisning og læring.

Politiske prioriteter og strategier

Hvert vejledende princip er forbundet med politiske prioriteter og strategier, som landene har identificeret som effektiv praksis under workshoppene og i skriftlige dokumenter.

Politiske prioriteter og strategier henviser til de langsigtede mål, som politikkerne skal forfølge med hensyn til specialrådgivningens skiftende rolle, og forbindelsen til midlerne til at nå disse mål.

Hvert vejledende princip omfatter nogle vigtige politiske prioriteter og strategier, der støtter specialrådgivningens ændrede rolle, og som også supplerer hinanden. Landene betragter disse politiske prioriteter og strategier som grundlæggende for at opfylde de værdier, der er udtrykt i de vejledende principper.

Værktøjets ramme omfatter 17 politiske prioriteter og strategier.

Nøglehandlinger

Hver politisk prioritet og strategi er opdelt i nøglehandlinger som eksempler på effektiv implementering af de tilknyttede politikker og strategier. Disse omfatter spørgsmål om finansiering, styrelse, kapacitetsopbygning og kvalitetssikring, som sætter parterne i stand til at implementere de politikker og strategier, de henviser til.

Hver politisk prioritet og strategi består af nogle få nøglehandlinger, der supplerer hinanden ved at overveje:

* Hvad der bør gøres
* Hvordan det bør gøres
* Hvem der kontrollerer effektiviteten.

Værktøjets nuværende ramme omfatter:

* 6 vejledende principper
* 17 politiske prioriteter og strategier
* 51 nøglehandlinger.

Som det fremgår af figur 1, er hvert vejledende princip knyttet til flere politiske prioriteter og strategier samt til flere nøglehandlinger, der skal betragtes holistisk.

Flowdiagram, der viser, hvordan hvert vejledende princip (niveau 1) fører til politiske prioriteter og strategier (niveau 2), som igen fører til nøglehandlinger (niveau 3).

**Nøglehandling 1 (hvordan) (handling, der er foretaget og evalueret)**

**Nøglehandling 2 (hvordan) (handling, der er foretaget og evalueret)**

**Nøglehandling 2 (hvordan) (handling, der er foretaget og evalueret)**

**Nøglehandling 1 (hvordan) (handling, der er foretaget og evalueret)**

**Politisk prioritet og strategi 2 (hvad)**

**Politisk prioritet og strategi 1 (hvad)**

**Vejledende princip 1**

**(hvorfor)**

Figur 1. Sammenhænge mellem vejledende principper, politiske prioriteter/strategier og nøglehandlinger

Bilag 3: Validering af selvevalueringsværktøjet på nationalt plan

Selvevalueringsværktøjet er et open-source-dokument. Brugerne kan oversætte det og tilpasse det til deres nationale kontekst.

Det **første trin** i tilpasningen af værktøjet er at gennemgå en valideringsproces. Dette indebærer identifikation af relevante nøgleaktører fra forskellige partsgrupper, der repræsenterer forskellige perspektiver.

De udvalgte nøgleaktører kan bestå af:

* beslutningstagere på nationalt, regionalt og lokalt niveau, fra uddannelsessektoren eller beslægtede sektorer (dvs. sundhed og velfærd)
* skoleledere og ledelsesteams samt praktiserende fra den almene og specialiserede sektor (herunder støttepersonale og specialiseret personale)
* repræsentanter fra familie-, ungdoms- og samfundsorganisationer, administratorer samt folkevalgte, såsom skolebestyrelsesmedlemmer, byrådsmedlemmer og statsrepræsentanter.

Listen ovenfor er **vejledende**, da partsgrupperne kan variere fra land til land.

Det **andet trin** er at invitere de udvalgte parter til at validere værktøjet. Dette kan være gennem workshops, fokusgrupper og/eller individuelle interviews/gruppeinterviews for at undersøge dets kulturelle hensigtsmæssighed og anvendelighed.

Under valideringsprocessen kan deltagerne blive bedt om at svare på følgende spørgsmål:

* Er værktøjets formål og begreber klare?
* I hvilket omfang er værktøjet let at bruge?
* I hvilket omfang er det meningsfuldt/relevant for dig?
* I hvilket omfang kan det støtte diskussioner om inkluderende undervisning?

Svarene på disse spørgsmål har til formål at fastlægge de tilpasninger, der er nødvendige for at gøre værktøjet relevant for landekonteksten. Dette kan indebære:

* at beslutte, om hele værktøjet eller dele af det skal anvendes (dvs. fokusere på specifikke vejledende principper og/eller specifikke spørgsmål) i overensstemmelse med de nationale prioriteter
* give specifik feedback om værktøjets elementer (dvs. gennemgang og tilpasning af sprog og begreber til landekonteksten, omformulering, tilføjelse/sletning af spørgsmål osv.)
* beslutning om processen med at bruge selvevalueringsværktøjet i landet.

Referencer

Centre for Applied Special Technology, ingen dato. *About Universal Design for Learning [Om universelt design for læring]*. [www.cast.org/impact/universal-design-for-learning-udl](https://www.cast.org/impact/universal-design-for-learning-udl) (Senest tilgået i september 2022)

Europæisk Agentur for Inklusion og Specialundervisning, 2015. *Raising the Achievement of All Learners in Inclusive Education. Project Conceptual Framework and Terminology [Bedre læring for alle elever og studerende i inkluderende undervisning. Projektets begrebsramme og terminologi]*. (V. Donnelly, P. Skoglund og H. Weber, red.). Odense, Danmark. [www.european-agency.org/sites/default/files/Raising Achievement Conceptual Framework.pdf](https://www.european-agency.org/sites/default/files/Raising%20Achievement%20Conceptual%20Framework.pdf) (Senest tilgået i september 2022)

Europæisk Agentur for Inklusion og Specialundervisning, 2018. *Analysis Framework for Mapping Inclusive Education Policies [Analyseramme for kortlægning af politikker for inkluderende undervisning]*. (V. Soriano, A. Watkins, M. Kyriazopoulou, V. Donnelly, A. Kefallinou, S. Ebersold og G. Squires, red.). Odense, Danmark.   
[www.european-agency.org/resources/publications/analysis-framework-mapping-inclusive-education-policies](http://www.european-agency.org/resources/publications/analysis-framework-mapping-inclusive-education-policies) (Senest tilgået i september 2022)

Europæisk Agentur for Inklusion og Specialundervisning, 2021. *Nøgleprincipper – Støtte af udvikling og iværksættelse af politikker for inkluderende undervisning.* (V. J. Donnelly og A. Watkins, red.). Odense, Danmark.   
[www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (Senest tilgået i september 2022)

Europæisk Agentur for Inklusion og Specialundervisning, 2022. *Changing Role of Specialist Provision in Supporting Inclusive Education: Final Synthesis Report [Specialrådgivningens skiftende rolle i forbindelse med støtte af inkluderende undervisning: Endelig samlet rapport]*. (A. Kefallinou, M. Kyriazopoulou, S. Ebersold, P. Skoglund, E. Rebollo Píriz og M. Lučić Wichmann, red.). Odense, Danmark

Europæisk Agentur for Inklusion og Specialundervisning, ingen dato. *Increasing Inclusive Capability [Forøgelse af evnen til at være inkluderende]*.   
[www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be) (Senest tilgået i september 2022)

Great Schools Partnership, 2014. "Professional learning community" ["Professionelt læringsfællesskab"], *Glossary of Education Reform*.   
[www.edglossary.org/professional-learning-community](http://www.edglossary.org/professional-learning-community) (Senest tilgået i september 2022)

Oxford Learner’s Dictionaries. [www.oxfordlearnersdictionaries.com](https://www.oxfordlearnersdictionaries.com/) (Senest tilgået i september 2022)

UNESCO, 2020. *Global Education Monitoring Report 2020: Inclusion and education: All means all [Rapport over global uddannelsesovervågning 2020: Inklusion og uddannelse: Alle betyder alle].* Paris: UNESCO. [en.unesco.org/gem-report/report/2020/inclusion](https://en.unesco.org/gem-report/report/2020/inclusion) (Senest tilgået i september 2022)